**Бюджетни шакллантириш ва ижро этиш бўлими томонидан
2025 йил 11-14 март кунлари бажарилган ишлар юзасидан**

**Маълумот**

1. Давлат тиббий суғуртаси механизмлари жорий этилган тиббиёт муассасалари (Андижон, Наманган, Фарғона, Жиззах, Тошкент, Сурхондарё вилоятлари) бўйича 2025 йилга муассасалар кесимида ишлаб чиқилган бизнес режалари атрофлича кўриб чиқилди ҳамда уларга амалдаги молиявий
қонун-хужжатлар талаблари асосида тегишли тузатишлар киритиш учун тавсиялар берилди.
2. Республика ихтисослаштирилган Онкология ва Радиология илмий-амалий тиббиёт маркази Фарғона филиали томонидан Нур терапия ускунасини тузатиш учун маблағ сўраб ёзган мурожаати атрофлича ўрганилди ва жавоб хати юборилди.
3. Ўзбекистон Республикаси Соғлиқни сақлаш вазирлигинининг
2025 йил 28 февралдаги Ҳайъат йиғилишининг 2-сонли баёнида Давлат тиббий суғурта жамғармасига берилган топшириқлар юзасидан, Жамғарма томонидан амалга оширилган ишлар, хайъат йиғилишида берилган саволларга жавоблар ҳамда тегишли таклифлар тайёрланди.
4. Сохалар кесимида тиббиёт муассасалари кесимида жорий йилда ажратилиши режалаштирилган маблағлар тўғрисида маълумотлар қилинди.
5. Бюджетни шакллантириш ва ижро этиш бўлими томонидан
ЭДО электрон тизими орқали келишиш учун келган 8 та хат
(Тошкент шаҳар 3-сонли юқумли касалликлар клиник шифохонасининг
2025 йил 3 мартдаги 28-сонли, Республика шошилинч тиббий ёрдам илмий маркази Фарғона вилояти филиалидан, Урганч туман титтиёт бирлашмасининг 2025 йил 5 мартдаги 33-сонли, Республика ихтисослаштирилган травматология ва ортопедия илмий-амалий тиббиёт маркази Навоий вилоятидан ҳамда “Zamin Tabobat” МЧЖдан келган хатлар шулар жумласидан, ушбу хатлар атрофлича ўрганилди ва келишилди.
6. Ўзбекистон Республикаси Президентининг 2024 йил 5 сентябрдаги “Давлат тиббий суғуртаси механизмларини жорий этишга оид чора-тадбирлар тўғрисида”ги ПҚ-311-сон қарорининг 8-банди "б"-кичик бандида 2025 йил
1 апрелга қадар Иқтисодиёт ва молия вазирлиги, Рақобатни ривожлантириш ва истеъмолчилар ҳуқуқларини ҳимоя қилиш қўмитаси ва Жамғарма билан келишилган ҳолда Давлат бюджети маблағлари ҳисобидан имтиёзли тоифага кирувчи шахслар даволанадиган касалликлар рўйхати ҳамда базавий нархларини касалликларни даволаш йўналишлари асосида барча тиббиёт ташкилотлари учун қайта тасдиқланиши юзасидан Республика ихтисослаштирилган илмий-амалий тиббиёт марказлари, олий тиббий таълим муассасалари клиникалари ҳамда клиник шифохоналар (рўйхат бўйича)га 2025 йил 12 мартда 05/01-50-сонли хат чиқарилди.
7. Республика ихтисослаштирилган нефрология ва буйрак трансплантацияси илмий-амалий тиббиёт маркази томонидан тақдим этилган 2025 йил учун ишлаб чиқилган калькуляция ўрганиб чиқилди ва камчиликлари юзасидан тегишли хулосалар берилди.
8. Республика болалар ортопедияси маркази томонидан тақдим этилган 2025 йил учун ишлаб чиқилган калькуляция ўрганиб чиқилди ва камчиликлари юзасидан тегишли хулосалар берилди.